Andelsboliger er også styret af udbud og efterspørgsel ligesom på ejerboligmarkedet – dog ikke i lige så stor grad. Alt afhængigt af, hvilket værdiansættelsesprincip foreningen benytter, vil der være prisfald og prisstigninger på andelsboligforeningens ejendom. Ofte er det dog i højere grad priserne på udlejningsejendomme i handel, der kan have indflydelse på andelsboligforeningernes ejendomme.